
PËR DISA NDRYSHIME NË VENDIMIN NR. 954, DATË 5.9.2012, TË KËSHILLIT TË MINISTRAVE, “PËR KRIJIMIN E FONDIT TË EKONOMISË KREATIVE (ARTIZANATI)”

Në mbështetje të nenit 100 të Kushtetutës dhe të neneve 4, 5, 6, 7, 8 e 9, të ligjit nr. 8957, datë 17.10.2002, “Për ndërmarrjet e vogla dhe të mesme”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

Në vendimin nr. 954, datë 5.9.2012, të Këshillit të Ministrave, bëhen këto ndryshime:
1. Paragrafi i fundit i pikës 4 riformulohet, si më poshtë vijon:
“Nuk përfitojnë nga ky fond sipërmarrjet të cilat kanë përfituar nga fonde të akorduara nga donatorët apo institucionet financiare ndërko-mbëtare për të njëjtin projekt.”.  
2. Pika 5 riformulohet, si më poshtë vijon:
“5. Projektet që përzgjidhen nga sektori i artizanatit mbulojnë fushat e mëposhtme:
a) Zhvillimin e produkteve të reja;
b) Blerjen e pajisjeve për nxitjen e prodhimit;
c) Marketingun e produktit;
ç) Kualifikimin dhe ndërtimin e kapaciteteve menaxheriale të ndërmarrjes aplikuese.”.
3. Shkronjat “ç” dhe “e”, të pikës 6, shfuqizohen.
4. Pika 7 shfuqizohet.
5. Emërtimi “Ministri i Ekonomisë, Tregtisë dhe Energjetikës” zëvendësohet me “Ministri përgjegjës për ekonominë”.
 Ky vendim hyn në fuqi pas botimit në Fletoren Zyrtare.

